《过七里濑怀古》
宋代·吕声之

七里滩头访了陵，水光山色见生平。
欲为臣子定出处，知与君王分重轻。
一介草芭真自负，三公轩冕未为荣。
我来想像高风在，钓石岩前烟浪生。

作者简介：绍兴新昌人，字大亨。以能诗名。师陈傅良而友蔡幼学，同升太学。宁宗嘉定间历官宿松尉、平阳丞，终昭信军节度推官。有《沃洲杂咏》。